เรื่องร้องเรียน: ประสบปัญหา จากเพื่อนบ้าน วางของกีดขวางบนพื้นถนน ในวงกว้าง ชอบส่งเสียงดังยามวิกาล มั่วสุมยามวิกาล ทุกวัน จนตี 1 ตี 2 ทำให้เกิด เสียง รบกวน คนแก่ไม่ได้พักผ่อน นอน ไม่ได้ จนสุขภาพเสียแต่ไม่สามารถแจ้งตำรวจพื้นที่ได้ เนื่องจากพี่ชายเค้าเป็นนายตำรวจ ในพื้นที่ ค่ะ เบยไม่อยากมีปัญหา เพราะพวกเค้า เป็นอันธพาลในซอยค่ะ อยากให้ ช่วย ส่ง สายตรวจ หรือ เทศกิจ หรือ เจ้าหน้าที่ เกี่ยวข้องช่วยลงพื้นที่แก้ไขหน่อยค่ะ
การดำเนินการของเจ้าหน้าที่: สำนักงานเขตบางนา ได้มอบหมายฝ่ายเทศกิจจัดเจ้าหน้าที่ตรวจสอบกรณีที่ประชาชนร้องเรียนผ่านช่องทาง Application Traffy Fondue ขอเรียนให้ทราบว่าได้จัดเจ้าหน้าที่สายตรวจตรวจตราบริเวณตามที่ได้รับเรื่องร้องเรียนพบมีการตั้งวางสิ่งของกีดขวางบนถนนสาธารณะ ได้ประชาสัมพันธ์แจ้งเจ้าของให้แก้ไขมิให้นำสิ่งของต่างๆมาวางบนถนนสาธารณะกีดขวางทางสัญจรของประชาชน เจ้าของรับทราบขอเวลาแก้ไขจัดเก็บสิ่งของต่างๆ ภายใน 3 วัน ให้เรียบร้อย กรณีมีการมั่วสุมส่งเสียงดังในยามวิกาลสร้างความเดือดร้อนรำคาญกับผู้พักอาศัยในบริเวณดังกล่าว เจ้าหน้าที่ได้ประชาสัมพันธ์ขอความร่วมมือเจ้าของและทีมงานมิให้ส่งเสียงดังในยามวิกาลสร้างความเดือดร้อน ทั้งนี้กรณีถ้ายังมีการมั่วสุมส่งเสียงดังในยามวิกาลอีก รบกวนทางผู้ร้องแจ้งตำรวจสน.บางนาดำเนินการตามขั้นตอนกฏหมายต่อไป  ขอขอบคุณผู้แจ้งที่ได้นำเสนอข้อมูลมาทางสำนักเขตบางนา
ความเห็นของผู้แจ้ง: ขอบคุณมากนะคะ ยังไง ครบกำหนด 3 วันตามที่ขอเวลา ช่วยเข้าไปตรวจสอบ ติดตามอีกครั้งนะคะ
พื้นที่: แขวงบางนาเหนือ เขตบางนา กรุงเทพมหานคร